Diari Oficial de la Generalitat Valenciana


Sumari del DOGV 2860, del 31-10-1996 (1996/839731)

ACORD de 19 de setembre de 1996, de la Comissió Territorial d'Urbanisme de València, pel qual s'aproven definitivament algunes modificacions referides a l'àmbit de Benicull a Polinyà de Xúquer.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2860

Data del DOGV
:   31-10-1996

Secció del DOGV
:   ALTRES DISPOSICIONS

Número del document
:   1996/839731


Data del document
:   19-09-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 19 de setembre de 1996, de la Comissió Territorial d'Urbanisme de València, pel qual s'aproven definitivament algunes modificacions referides a l'àmbit de Benicull a Polinyà de Xúquer.   
La Comissió Territorial d'Urbanisme de València, en sessió del dia 19 de setembre de 1996, va adoptar l'acord següent:  
«Vist l'expedient tramés per l'Ajuntament de Polinyà de Xúquer sobre la solució de les deficiències de diverses modificacions de les normes subsidiàries del nucli de Benicull, i de conformitat amb els següents:  
Antecedents de fet  
Primer  
La Comissió Territorial d'Urbanisme de València, en sessió del dia 12 de juny de 1996, va adoptar l'acord següent:  
"1. Aprovar definitivament les modificacions relatives a:  
- Zona número 1, Hort del Poll.  
- Zona número 4, zona sud dels carrers d'Ausiàs March-Sant Roc.  
- Modificació 5.2 relativa a les reubicació de la tinència de l'Alcaldia.  
- Zona núm. 6, Muntanyeta dels Pins.  
2. Suspendre l'aprovació de les relatives a:  
- Zona núm. 2, zona nord de la població de la Pedrera, i zona número 3, zona esportiva i entorn, ja que significava un increment de l'aprofitament lucratiu privat, i d'acord amb l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), hauria de comportar unes mesures compensatòries en l'àmbit de les dotacions públiques.  
- Modificació 5.4 relativa a la divisió en tres sectors del SAU sector 2, i s'han d'observats els criteris de sectorització de l'article 20, i així es garanteix l'execució homogènia dels vials grafiats.  
3. No entrar a valorar les modificacions 5.1 i 5.3 relatives a la reserva de guarderia i cementeri municipal, a causa de l'existència de discrepàncies entre els acords dels plens i allò que s'estableix en el document aportat."  
Segon  
L'Ajuntament de Polinyà de Xúquer ha procedit a modificar el projecte, amb l'objectiu de solucionar les deficiències indicades, i el Ple de l'Ajuntament, en la sessió del dia 27 de juny de 1996, va aprovar aquestes modificacions.  
Tercer  
La documentació tramesa consta d'un informe tècnic i dels plànols afectats per les modificacions, tot això degudament diligenciat.  
Quart  
El contingut de la documentació és el següent:  
1. Modificacions relatives a la zona número 2, la Pedrera, i la zona número 3, esportiva i entorn.  
S'hi adjunta un estudi comparatiu respecte de la variació de l'edificabilitat entre les modificacions i el planejament vigent, on queda justificat i quantificat, que com a resultat de les modificacions respecte d'aquestes dues zones, i el canvi de classificació realitzat en la zona 1, Hort del Poll (en la qual van ser modificades, a més, les alçades de l'edificació i les tipologies edificatòries), es produeix un disminució de l'aprofitament lucratiu d'uns 3.403 metres quadrats.  
2. Modificació 5.4 relativa a la divisió del sector núm. 2 del sòl urbanitzable residencial en tres.  
S'hi adjunta un plànol modificat, en el qual en la divisió d'aquest sector s'han considerat els criteris de l'article 20 de la LRAU, i s'han adscrit als distints sectors trams íntegres dels vials grafiats, i, d'aquesta manera, se'n garanteix l'execució homogènia.  
3. Modificació 5.1 relativa al manteniment de l'actual reserva per a guarderia existent al costat de la zona verda número 5 de les normes.  
En l'acord del Ple que s'hi adjunta, l'Ajuntament fixa la seua posició respecte a aquest tema, i manifesta que la guarderia queda definitivament situada a la plaça de la Constitució, al costat de la zona verda mencionada.  
4. Modificació número 5.3 relativa al cementeri municipal. L'Ajuntament concreta la seua actitud respecte a aquesta modificació, i es manifesta que en el Pla de Classificació del Sòl, inclòs en les normes subsidiàries de planejament, ja estaven grafiats aquests terrenys com a sòl urbà, si bé en la memòria de les dites normes no s'incorporava aquesta dotació al sòl urbà.  
L'Ajuntament es ratifica en la incorporació d'aquesta dotació al sòl urbà amb la superfície i les característiques descrites en la memòria i el plànol que s'hi adjunten.  
Fonaments de dret  
Primer  
Amb la justificació aportada respecte de les modificacions de la zona número 2, la Pedrera, i la zona número 3, esportiva i entorn, es considera que no hi ha increment de l'aprofitament lucratiu privat, i no és d'aplicació el que s'estableix en l'article 55.3 de la LRAU.  
Es consideren solucionades les deficiències assenyalades en l'acord de la Comissió Territorial d'Urbanisme de data 12 de juny de 1996.  
Segon  
De la mateixa manera, amb les modificacions efectuades en la divisió del sector número 2, es consideren solucionades les deficiències assenyalades per la Comissió Territorial.  
Tercer  
L'acord de del Ple de l'Ajuntament de Polinyà de Xúquer, de 27 de juliol de 1996, aclareix les discrepàncies existents entre els acords plenaris anteriors i la documentació tramesa.  
Quart  
En la documentació aportada, a més, concreta l'increment de la superfície de zona verda Muntanyeta dels Pins que passa de 14.858 metres quadrats a 15.644 metres quadrats, i que la Comissió Territorial d'Urbanisme, el dia 12 de juny de 1996, en va aprovar la redelimitació.  
Cinqué  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les normes subsidiàries, i de les seues modificacions, de conformitat amb les disposicions transitòries segona i setena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 10.A per remissió de l'article 9.1 ambdós del Decret 77/1996, de 16 d'abril, del Govern Valencià, pel qual s'aprova el Reglament dels Organs Urbanístics de la Generalitat Valenciana.  
Aquesta Comissió Territorial d'Urbanisme de València, en la sessió del dia 19 de setembre de 1996, acorda:  
Aprovar definitivament la modificacions relatives a la zona número 2, zona nord de la població, la Pedrera; zona número 3, zona esportiva i entorn; modificació 5.4 relativa a la divisió del sector núm. 2, sòl urbanitzable residencial, i modificacions 5.1 i 5.3 relatives a la reserva de guarderia i cementeri municipal, totes aquestes referides a l'àmbit de Benicull del municipi de Polinyà de Xúquer.  
L'Ajuntament de Polinyà de Xúquer haurà de notificar el contingut del present acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
Tot això, sense perjudici que es puga exercir qualsevol altre recurs que s'estime pertinent.  
València 19 de setembre de 1996.- El secretari de la Comissió Territorial d'Urbanisme: José Manuel Palau Navarro.